《送易君选守兖州》
明代·余继登

骖驔宝马逐风尘，喜报除书岁岁新。北阙双符分紫绶，东方千骑拥朱轮。

人从水部知何逊，帝为名邦借寇恂。有日黄金飞汉诏，看君露冕自行春。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。